NaiveNeuron/SloPal huggingface dataset:
Holeva, Viliam, poslanec NR SR (2013-10-16):
Pán predseda, prosím, dajte hlasovať o tom, že Národná rada Slovenskej republiky v súlade s rozhodnutím predsedu Národnej rady Slovenskej republiky prideľuje predložený návrh zákona na prerokovanie Ústavnoprávnemu výboru Národnej rady Slovenskej republiky a výboru pre hospodárske záležitosti a aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a že určené výbory návrh zákona prerokujú v druhom čítaní vo výboroch do 30 dní a v gestorskom výbore do 32 dní od prerokovania návrhu v Národnej rade Slovenskej republiky v prvom čítaní.
Štarchoň, Peter, poslanec NR SR (2019-06-26):
Ďakujem. Vážený pán predsedajúci, vážené panie poslankyne, vážení páni poslanci, návrh zákona, ktorým sa mení a dopĺňa zákon Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, predkladajú, ako tu už bolo spomenuté, na rokovanie Národnej rady Slovenskej republiky poslanci, okrem mňa, Boris Kollár, Milan Krajniak, Peter Pčolinský a Adriana Pčolinská. Cieľom predkladaného návrhu zákona je zefektívnenie práce poslancov Národnej rady Slovenskej republiky a umožnenie rýchlej orientácie v predkladaných návrhoch zákonov tak samotným poslancom, ako aj širokej verejnosti v prípade novelizácie zákonov, ktoré v Národnej rade Slovenskej republiky predkladajú poslanci alebo výbory, zavedením povinnosti prikladať k návrhu novelizovaného právneho predpisu aj tzv. informatívne konsolidované znenie. Tento pojem už pozná slovenský právny poriadok od roku 2015, keďže obdobnú povinnosť majú aj vládne návrhy novelizácií právnych predpisov predkladané do pripomienkového konania v zmysle zákona č. 400/2015 Z. z. o tvorbe právnych predpisov a o Zbierke zákonov Slovenskej republiky a o zmene a doplnení niektorých zákonov v znení zákona č. 310/2016 Z. z. Návrh zákona je v súlade s Ústavou Slovenskej republiky, ústavnými zákonmi a ostatnými všeobecne záväznými právnymi predpismi Slovenskej republiky, taktiež aj medzinárodnými zmluvami a inými medzinárodnými dokumentmi, ktorými je Slovenská republika viazaná, a rovnako v súlade s právom Európskej únie. Daný návrh zákona nemá žiadny vplyv či už na rozpočet verejnej správy, teda negatívny tým myslím, nevyvoláva ani sociálne vplyvy, nemá negatívny vplyv na podnikateľské prostredie, životné prostredie a ani na informatizáciu spoločnosti, tam má skôr priaznivý, taktiež nemá vplyv na manželstvo, rodičovstvo a rodinu. Toto je v úvode všetko a rovno sa hlásim do rozpravy.
Verešová, Anna, poslankyňa NR SR (2017-05-09):
Ďakujem kolegyni za naozaj skvelý odborný príspevok k tejto, k tomuto návrhu zákona. Ďakujem aj ti, kolegyňa, za to, že si vyzvala, aby sme nehovorili, a teda týka sa to všetkých – aj predkladateľov, aj nás –, kto, kedy a prečo pochybil, a tak verím, že sa toho bude držať aj pán minister a že naozaj neskĺzne do útokov proti svojim predchodcom, ale že bude odborne argumentovať a odpovedať na všetky tvoje otázky a pripomienky. Naozaj si treba uvedomiť, že vláda konečne po 13 rokoch, z ktorých SMER vládne alebo riadi rezort práce, sociálnych vecí a rodiny už viac ako 9 rokov, chce konečne napraviť tú obrovskú skrivodlivosť a nespravodlivosť, diskrimináciu starodôchodcov. Veď nám naozaj aj teraz, aj v minulosti píšu, mailujú, esemeskujú dôchodci. Aj dnes som dostala opäť esemesku k tomu, že aby naozaj bol, konečne bola odstránená táto diskriminácia. Takže všetkým na tom záleží, a preto chcem veriť, že pán minister bude rokovať naozaj aj s opozičnou poslankyňou, aby konečne bolo spravodlivosti učinené zadosť.
Pellegrini, Peter, predseda NR SR (2023-12-07):
Prezentujme sa a hlasujme o návrhu spravodajcu prideliť tento návrh výborom, ako aj určenie lehoty na jeho prerokovanie vrátane gestorského výboru. (Hlasovanie.) Prítomných 142 poslancov, za 127, proti 3, zdržali sa 12. Konštatujem, že sme tento návrh schválili. Poprosím teraz pána poslanca Igora Váleka z gestorského výboru pre financie a rozpočet, aby uviedol v prvom čítaní hlasovanie o vládnom návrhu zákona o dorovnávacej dani, tlač 95. [Hlasovanie o vládnom návrhu zákona o dorovnávacej dani na zabezpečenie minimálnej úrovne zdanenia nadnárodných skupín podnikov a veľkých vnútroštátnych skupín a o doplnení zákona č. 563/2009 Z. z. o správe daní (daňový poriadok) a o zmene a doplnení niektorých zákonov v znení neskorších predpisov , tlač 95.]
Laurenčík, Milan, podpredseda NR SR (2021-07-01):
Pán poslanec Štefan Kuffa, nech sa páči.
Laurenčík, Milan, podpredseda NR SR (2020-09-18):
Ďakujem. Chcete reagovať, pán poslanec? Nie. Teraz sa pýtam, či sa chce niekto prihlásiť do rozpravy ústne. Končím možnosť. Prihlásili sa dvaja páni poslanci. Nech sa páči, pán poslanec Juraj Gyimesi.
Mazurek, Milan, poslanec NR SR (2021-07-23):
Pán Kazda sa síce poskladal ako malý chlapec a utiekol zo sály, no, už je späť, tak si môže vypočuť to, čo mu chcem povedať, pretože ak vy dokážete, pán Kazda, priamo v pléne Národnej rady povedať, že pre vás je úplne výhodný a ideálny nápad, aby si nezaočkovaný platil za vyšetrenia alebo za liečbu, tak ja sa vás pýtam, či vy ste chorý alebo normálny? To je čistý nápad hodný možno nejakého nacistického lekára alebo nejakého fakt ideológa. Vy ste normálny? A čo ja teraz budem vás ako fajčiara, ktorého pravidelne vidím fajčiť proste cigarety pred kanceláriou, teraz ak budete mať nejaké zdravotné komplikácie v súvislosti s vaším zlozvykom, poviem vám: plaťte si to sám? Lebo by som bol taká istá kreatúra ako vy? Nie, ja vám to nepoviem. Keď bude mať zdravotné komplikácie pán Mikas povedzme s krvným tlakom, poviem mu: si obézny, plať si za to sám? Nie, nepoviem mu to, lebo nie som kreatúra zo SaS-ky! A vy poviete Slovákom, ktorí si nechcú nechať pichnúť vakcínu, za ktorú neručí výrobca, plať si sám vyšetrenie? To ti odkazuje strana SaS? Plať si sám liečbu? Tak potom viete čo, pán Kazda? Plaťte si sami tú lotériu vašu sprostú s očkovaním! Pán Kazda, plaťte si sami to testovanie z vašich výplat! Občania oňho nemajú záujem. Ak vy hovoríte, že my si máme platiť len za to, že sa človek nechce očkovať. Človek celý život povedzme platí zdravotné poistenie, stará sa o svoje zdravie, športuje, nefajčí, nepije, ja neodsudzujem nikoho, keď fajčí alebo pije, to je jeho problém, jeho rozhodnutie, a nedá sa zaočkovať, tak povedzme nejaký Kazda mu povie: plať si sám za seba liečbu?! Pán Kazda, to, o čom tu hovoríme, je zdravotné poistenie. Jasné, vy by ste možno chceli, aby ľudia, ktorí nezarábajú veľa, povedzme ani nedostali zdravotnú starostlivosť, lebo to je politika SaS-ky. Ale môžete sa hanbiť! Vy ste chudák a kreatúra! (Reakcia z pléna.)
Bugár, Béla, podpredseda NR SR (2016-12-06):
Ďalej v rozprave vystúpi pán poslanec Pčolinský, ktorý tu nie je, stráca poradie. Pán poslanec Heger, nech sa páči, máte slovo.
Nash, Natália, poslankyňa NR SR (2024-01-08):
Ďakujem za slovo. Ďakujem, Zuzana, za tvoj príspevok. Veľmi správne sa pýtaš, že z čoho vlastne vyplýva tá naliehavosť prijatia tejto zmeny Trestného zákona v skrátenom legislatívnom konaní. Nikde. Ak sme sa to teda nikde nedozvedeli, tak zjavne je tá naliehavosť vyfabulovaná. A veľmi správne si uviedla výhrady k nadužívaniu skráteného legislatívneho konania Benátskou komisiou aj Európskou komisiou, správne si sa vrátila aj k výhradám, ktoré komunikovali bývalí ministri, rada prokurátorov, Ústavný súd, veľmi vecne si uviedla aj argumentáciu, ktorá je, ktorá je zavádzajúca. Ide o tie rozhodnutia, tie rozsudky, kde len štyri sa iba okrajovo týkali Úradu špeciálnej prokuratúry v oblasti nejakého porušovania ľudských práv. Veľmi dobre si aj poukázala na absentujúcu odbornú diskusiu, čo je vlastne s priamym rozporom s princípmi právneho štátu. Mňa by tiež veľmi zaujímali odpovede na tieto otázky od pána ministra. Tiež by ma zaujímali aj ďalšie dopady týchto zmien, pretože návrh naozaj vyzerá tak, že je odfláknutý a že tie dopady sa tam vôbec nezohľadňovali ani škody, ktoré môže spôsobiť, tak jak tu už bolo povedané, napr. na životnom prostredí. Krajiny, ktoré si dovolia znižovať sadzby za korupciu, sú v porovnaní so Slovenskom úplne inde. Naozaj toto nie je cesta, ako Slovensko bude bojovať s korupciou. Ďakujem.
Danko, Andrej, predseda NR SR (2020-02-25):
Päť faktických. Uzatváram možnosť prihlásenia. Poslanec Hrnko.
Šimečka, Michal, podpredseda NR SR (2024-04-16):
Ďakujem veľmi pekne. Pán poslanec Lackovič.
Sulík, Richard, predseda NR SR (2010-12-15):
Prosím, hlasujte teraz. (Hlasovanie.) Prítomných 142 poslancov, hlasovalo 79 za, 2 proti, 61 sa zdržalo. Národná rada sa uzniesla, že tento návrh zákona prerokuje v druhom čítaní. Nech sa páči.
Kollár, Boris, predseda NR SR (2022-03-24):
Prosím, prezentujme sa a hlasujeme. (Hlasovanie.) Prítomných 122 poslancov, za 2, proti 92, zdržalo sa 28, nehlasoval žiadny. Uvedený návrh sme neschválili.
Pčolinský, Peter, doterajší podpredseda NR SR (2023-10-25):
Pani poslankyňa Zuzana Števulová.
V. Veteška, podpredseda NR SR: (2006-12-06):
V súlade s dohodou poslaneckých klubov a v súlade s programom rokovania Národnej rady vyhlasujem teraz 10-minútovú prestávku do 11.00 hodiny. Prosím však panie poslankyne a pánov poslancov, aby krátko pred 11.00 hodinou zaujali svoje miesta v poslaneckej snemovni. Ďakujem. (Prestávka.) (Po prestávke.)
Hort, Milan, podpredseda NR SR (2010-12-07):
S faktickými poznámkami na vystúpenie pána poslanca sa prihlásili pán poslanec Martin Fronc, ďalej, Igor Matovič. Uzatváram možnosť prihlásiť sa s faktickou poznámkou. Slovo má pán poslanec Martin Fronc.
Laššáková, Jana, podpredsedníčka NR SR (2015-10-07):
Príjemné, dobré ráno, vážené panie poslankyne, páni poslanci, otváram trinásty rokovací deň 54. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Peter Fitz, Eva Hufková, Daniel Lipšic, Jozef Mihál, Magdaléna Vášáryová, práceneschopný je pán poslanec Dušan Čaplovič. Pristúpime k prvému čítaniu o návrhu poslanca Miroslava Beblavého na vydanie zákona, ktorým sa mení a dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti a o zmene a doplnení ďalších zákonov v znení neskorších predpisov. Návrh zákona má parlamentnú tlač 1654. Návrh na jeho pridelenie na prerokovanie výborom je v rozhodnutí č. 1669. Nech sa páči, pán poslanec Beblavý, uveďte návrh zákona. [Rokovanie o návrhu poslanca Národnej rady Slovenskej republiky Miroslava Beblavého na vydanie zákona, ktorým sa dopĺňa zákon Národnej rady Slovenskej republiky č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov v znení neskorších predpisov (tlač 1654).]
Číž, Miroslav, podpredseda NR SR (2015-02-04):
Ďakujem. Pán spravodajca, chcete zaujať stanovisko? Máte slovo.
Šeliga, Juraj, podpredseda NR SR (2020-09-16):
Ďakujem pekne. Budeme pokračovať v prvom čítaní o vládnom návrhu zákona, ktorým sa mení a dopĺňa zákon č. 663/2007 Z. z. o minimálnej mzde v znení neskorších predpisov a ktorým sa mení a dopĺňa zákon č. 311/2001 Z. z. Zákonník práce v znení neskorších predpisov (tlač 201). Poprosím pána ministra Krajniaka, aby prišiel do sály a zaujal miesto pre navrhovateľov, a pána poslanca Cmoreja, aby zaujal miesto pre spravodajcu. (Hluk v sále.) Ďakujem. Nech sa páči, pán poslanec Mazurek. (Hluk v sále.)
L. Žitňanská, poslankyňa: (2007-05-11):
Ako predkladateľ odôvodnil návrh zákona, tak v jednej časti argumentoval práve zosúladením našej právnej úpravy s Århuským dohovorom, s čím nemôžem súhlasiť a myslím si, že dnešný právny stav je v súlade s Århuským dohovorom a to, čo navrhujete, je práve v rozpore s ním. Podľa Århuského dohovoru tzv. zainteresovaná verejnosť má právo na určité informácie a má právo v konaniach sa domáhať aj preskúmania rozhodnutí súdom. Môžem aj citovať, ale keďže naozaj je nás tu teraz zopár, tak citovanie Århuského dohovoru si nechám na prerokovanie vo výbore. Pán predkladateľ hovoril, že po novele Správneho poriadku Správny poriadok pozná inštitút zúčastnenej osoby, to je pravda. A podľa Správneho poriadku zúčastnená osoba má právo na určité informácie, ktoré jej správny orgán musí poskytnúť. Je pravda aj to, že Správny poriadok pripúšťa, aby osobitné zákony dali ďalšie práva, priznali zúčastnenej osobe ďalšie práva. Osobitné predpisy tak zatiaľ nerobia a zúčastnená osoba nemá právo na to, čo Århuský dohovor volá prístup k spravodlivosti, to znamená také procesné postavenie, aby mohli iniciovať preskúmanie rozhodnutia správneho orgánu súdom. A tam je problém. Nato, aby takéto práva mohli byť zúčastnenej osobe priznané, tak na to by sme asi museli novelizovať Občiansky súdny poriadok a zaviesť nový inštitút preskúmania správneho rozhodnutia súdom. Asi je to teoreticky možné, ale zatiaľ nič také neleží na stole a nie je to také úplne jednoduché. Preto bol zvolený pri transpozíciách Århuského dohovoru do nášho právneho poriadku v minulosti ten spôsob, že mimovládnym organizáciám, ktoré majú podľa Århuského dohovoru právo participovať na rozhodovaní v týchto otázkach, bolo zvolené postavenie účastníka konania, pretože toto garantuje všetky práva podľa Århuského dohovoru aj pre mimovládne organizácie, ktoré spĺňajú tie kritériá zainteresovanej verejnosti. Preto ak chcete rozšíriť okruh osôb, ktoré majú právo zúčastňovať sa na rozhodovaní podľa zákona o ochrane prírody a krajiny, prosím, ale táto zmena postavenia týchto organizácií z účastníka konania na zúčastnenú osobu pri tomto právnom stave, aký je, je podľa mojej mienky v rozpore s Århuským dohovorom, ktorý okrem iného je medzinárodnou zmluvou o ľudských právach, ako taká má prednosť pred naším zákonodarstvom, to znamená, mimovládne organizácie aj tak by sa mohli dovolávať priamo práv podľa Århuského dohovoru. Čiže v konečnom dôsledku týmto príliš veľa nezískate touto právnou úpravou, akurát blamáž, pretože náš právny poriadok nebude v súlade s medzinárodnými dohovormi a dodržiavanie Århuského dohovoru je predmetom pravidelného monitorovania. Ďakujem pekne.
Grendel, Gábor, podpredseda NR SR (2022-03-23):
Pán poslanec Valášek.
Šimečka, Michal, podpredseda NR SR (2024-05-09):
Pán poslanec Svoboda, nech sa páči.
Pčolinský, Peter, podpredseda NR SR (2023-02-10):
Pán poslanec Matovič.
Slyško, Peter, poslanec NR SR (2024-05-14):
Pán predsedajúci, prosím, dajte hlasovať o bode 9 zo spoločnej správy, ktorý som vyňal na osobitné hlasovanie, pretože mojím pozmeňujúcim návrhom upravujem rovnaké ustanovenie inak. Gestorský výbor odporúča schváliť.
Kazda, Radovan, poslanec NR SR (2022-09-23):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali ihneď.
Blaha, Ľuboš, poslanec NR SR (2012-05-11):
Pán kolega, vo vašom vystúpení zaznelo, že vám v programovom vyhlásení vlády chýba pojem sloboda. Keby ste ten pojem chápali širšie, tak by vám tam nechýbal, pretože sloboda sa dá chápať ako svojvôľa – to je ten neoliberálny pohľad, to znamená sloboda tých bohatých a silných, alebo sa dá chápať v súvislosti s rovnosťou (sloboda pre všetkých rovnako) a vtedy narážame na pojem ľudských práv a najmä sociálnych práv. A tie vám určite v programovom vyhlásení chýbať nemôžu, lebo tam sa nachádzajú cez hodnotu solidarity. Uvedomte si, že sloboda ako svojvôľa vlastne znamená, a vyjadruje to jeden klasik: „Sloboda pre šťuku je smrť pre malé ryby.“ Keď dáte slobodu tým najsilnejším, pohltia tých slabších. Preto je dôležitá solidarita ako predpoklad slobody. Ale to by ste ako liberál mali vedieť, lebo určite čítate Johna Rawlsa a najznámejších liberálov v súčasnosti. Čiže celkom nerozumiem, o čom vlastne hovoríte, keď hovoríte v tejto chvíli, že vám chýba sloboda. No a čo sa týka tej európskej sociálnej demokracie, keď teda toľko viete o tej postmodernej a súčasnej diskusii ohľadom heterosexuálov a homosexuálov, mali by ste vedieť, že pojem „teplý“ je politicky nekorektný a nemali by ste ho používať. Ďakujem. (Potlesk.)
P. Paška, predseda NR SR: (2008-02-14):
Teraz prosím pána predsedu výboru pre ľudské práva, národnosti a postavenie žien, pána poslanca Nagya, aby nás informoval o výsledku rokovania výborov.
Blanár, Juraj, podpredseda NR SR (2023-05-10):
Ďakujem obom za spoluprácu a prerušujem rokovanie o tomto bode programu. A pristúpime teraz k druhému čítaniu o návrhu poslancov Jozefa Lukáča, Miloša Svrčeka a Evy Hudecovej na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov. Je to parlamentná tlač 1449, spoločná správa pod číslom 1449a. Udeľujem slovo pánovi poslancovi Lukáčovi, ktorý za skupinu poslancov návrh zákona uvedie. (Rokovanie o návrhu poslancov Národnej rady Slovenskej republiky Jozefa Lukáča, Miloša Svrčeka a Evy Hudecovej na vydanie zákona, ktorým sa mení a dopĺňa zákon č. 582/2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov , tlač 1449.)
Pellegrini, Peter, predseda NR SR (2015-02-03):
Ďakujem. Vyhlasujem prestávku do 11.30 hod. Ďakujem. (Prestávka.) (Po prestávke.)
M. Pado, poslanec: (2008-11-25):
A ešte by som sa chcel opýtať pani poslankyne Radičovej, či si aj ona myslí, že terajší rodičia sú zlí rodičia, pretože to povedala predrečníčka. Ja som takisto rodič a nemyslím si, že som zlý rodič, na to nech sa opýta ľudí dookola. Takže chcel by som pani poslankyňu Radičovú podporiť v jej pozmeňujúcich návrhoch. A pani spravodajkyni, keďže sme z jedného a toho istého mesta, by som odporúčal, aby aj ona šla sa porozprávať s tými ľuďmi a pochopila by takisto, že problémy sa dajú riešiť aj takýmto návrhom, ako je tu od pani Radičovej. Ďakujem.
Laššáková, Jana, podpredsedníčka NR SR (2015-02-05):
Pán spravodajca, chcete sa vyjadriť? Nie. Prerušujem rokovanie o tomto bode programu. Nasledujúcim bodom programu je prvé čítanie o návrhu skupiny poslancov na vydanie zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých neskorších predpisov. Návrh zákona je uverejnený ako tlač 1346, návrh na jeho pridelenie na prerokovanie výborom je v rozhodnutí č. 1357. Dávam slovom poslancovi Igorovi Hraškovi, aby za skupinu poslancov návrh zákona uviedol. Pán poslanec Hraško, poprosím vás, aby ste uviedli návrh zákona (tlač 1346), je to o rozpočtových pravidlách verejnej správy. Nech sa páči, máte slovo. (Rokovanie o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov , tlač 1346.)
Danko, Andrej, podpredseda NR SR (2023-12-14):
Pani poslankyňa Jurík. (Potlesk.)
M. Číž, podpredseda NR SR: (2007-10-26):
Pripraví sa pán spravodajca, len ešte s procedurálnym návrhom pán poslanec Urbáni. Má slovo. Zapnite mu mikrofón, prosím.
Kyselica, Lukáš, poslanec NR SR (2023-03-16):
Informácia neobsahuje pozmeňujúce návrhy, preto dajte, prosím, hlasovať o pozmeňujúcom návrhu predloženom poslankyňou Hatrákovou.
Pollák, Peter, poslanec NR SR (2022-03-22):
Pán predseda, dajte, prosím, hlasovať o návrhu zákona ako o celku. Gestorský výbor odporúča schváliť.
Blanár, Juraj, podpredseda NR SR (2020-12-17):
Pán poslanec Šefčík, nech sa páči.
Ďuriš Nicholsonová, Lucia, podpredsedníčka NR SR (2018-09-13):
Pani poslankyňa Cigániková vystúpi v rozprave.
Blanár, Juraj, podpredseda NR SR (2021-06-17):
Pán podpredseda, pokračujte a, pán Kuffa, poprosím...
Sulík, Richard, predseda NR SR (2011-09-13):
Ďakujem. Posledný rečník v rozprave je pán poslanec Jarjabek, nech sa páči.
Lackovič, Marek, poslanec NR SR (2024-04-24):
Ďakujem pekne, pán predsedajúci, za slovo. Na Slovensku je viac ako 27-tisíc neziskových organizácií. Opakujem, viac ako 27-tisíc. Väčšina sa podľa prieskumu 2muse živí zo zdrojov štátneho rozpočtu, druhá podstatná časť sú, sú vlastné príjmy, povedzme, príjmy z predaja publikácií alebo účastí na podujatiach, a až tretí zdroj príjmu uvádzajú súkromné príjmy, tvoria len 18 % približne týchto príjmov. A ešte z tejto najmenšej časti vyselektujme súkromné príjmy zo zahraničia. To sa naozaj bavíme v rovine jednotiek percent. Tak otázka je, na koho je tento zákon vlastne šitý, ako správne hovorila aj pani poslankyňa Kolíková. Opäť ideme kvôli pár jednotlivým prípadom meniť celoštátnu legislatívu? A ak aj áno, komu, komu tým naozaj prospievame. Komu tým prospejete? Ďakujem pekne.
Mikloš, Ivan, podpredseda vlády a minister financií SR (2011-09-14):
Ďakujem pekne. Vážený pán podpredseda, vážené panie poslankyne, páni poslanci, predkladaným návrhom sa realizuje prvá fáza reformy daňovej a colnej správy s výhľadom zjednotenia výberu daní, ciel a poistných odvodov, a to spojenie daňovej a colnej správy na úrovni riaditeľstiev vytvorením Finančného riaditeľstva Slovenskej republiky. Vytvorí sa finančná správa, avšak zostanú zatiaľ zachované daňové a colné úrady oddelene. Uvedeným krokom sa predíde nárazovému prerušeniu ústavných procesov, čo by mohlo nežiaduco pôsobiť na riadnu funkčnosť finančnej správy a negatívne ovplyvniť prístup relevantných subjektov k tejto správe. V súčasnosti existuje Colný kriminálny úrad. Existujúci Colný kriminálny úrad sa týmto zákonom transformuje na Kriminálny úrad finančnej správy, ktorý bude zabezpečovať plnenie širokého spektra špecifických úloh s primárnym zameraním na boj proti porušovaniu colných a vybraných daňových právnych predpisov. Týmto sa zabezpečí inštitucionálna príprava na pripojenie výberu poistných odvodov k 1. januáru 2013, teda naplnenie druhej etapy zjednotenia výberu daní, ciel a odvodov. Ďakujem pekne.
P. Paška, predseda NR SR: (2009-06-17):
(Hlasovanie.) 137 prítomných, 87 za, 21 proti, 28 sa zdržalo, 1 nehlasoval. Návrh zákona sme postúpili do druhého čítania. Ďalej.
Laurenčík, Milan, poslanec NR SR (2016-09-12):
Ďakujem za slovo. No, pán poslanec, ste naozaj prišiel s takým zvláštnym pohľadom na problematiku, ktorú tu práve riešime. Sa pýtam, že kto tomu zákonu rozumie a máte ozaj pravdu, že tomu zákonu bude rozumieť iba pár ľudí, pár odborníkov. Ale práve preto je dôležité, aby ten zákon bol dobre napísaný, aby všetko to, čo ste vy hovoril, všetky tie riziká aby nenastávali. Lebo ten zákon je o tom, nastaviť nejaké pravidlá. A potom ten výsledok toho zákona, ten elektronický podpis a tie elektronické služby môžu ozaj prospievať tým ľuďom. Tak isto, ako povedal aj tuto môj predrečník, keď tam budú tí nesprávni ľudia a budú mať prístup k tým údajom, tak môžu, samozrejme, tieto využiť. Ale snáď ani ja vám neverím, že nevyužívate mobil, nevyužívate mail a určite svoju poštu neposielate poštovými holubmi alebo nezatvoríte do fľaše a hodíte do oceánu. Ale ten mail a tieto služby tak isto aj vy, aj vy využívate. Takže tie obavy sú možno nejaké, že môže sa to zneužiť. Ale ja verím tomu a myslím si, že veľa ľudí tomu verí, že elektronizácia a informatizácia spoločnosti ľuďom pomáhajú.
Blanár, Juraj, podpredseda NR SR (2021-05-03):
Ďalšia, ktorá vystúpi v rozprave, je pani poslankyňa Ľubica Laššáková, ktorej udeľujem slovo. Po nej bude nasledovať pán poslanec Miroslav Žiak. Nech sa páči, pani poslankyňa.
P. Hrušovský, podpredseda NR SR: (2002-02-21):
143. bod zo spoločnej správy sme schválili. Š. Šlachta, poslanec: Ďalším bodom je bod pod číslom 158, s odporúčaním gestorského výboru schváliť.
Paška, Pavol, predseda NR SR (2014-10-14):
Ďakujem pekne, pani spravodajkyňa. Mám písomnú prihlášku od klubu KDH, pán poslanec Radošovský, a potom ešte písomnú prihlášku od pána poslanca Simona a od pána poslanca Hlinu. Nech sa páči, pán poslanec Radošovský.
Zmajkovičová, Renáta, podpredsedníčka NR SR (2012-08-03):
V rozprave vystúpi pán poslanec Štefanec. Pripraví sa pán poslanec Mihál. Pán poslanec, nech sa páči, máte slovo.
Bugár, Béla, podpredseda NR SR (2018-09-20):
Vážené panie poslankyne, páni poslanci, sú to vaše návrhy. Keď vaši poslanci chodili za mnou, že či by sme nemohli dlhšiu prestávku, lebo tu nie ste, tak som súhlasil s tým, že 30 minút. Keď chcete, môžem ich menovať, ale to sú vaše návrhy. Nám je jedno, bude vás tu polovica, dovidenia. (Reakcie z pléna.) Ako chcete. (Reakcie z pléna.) Dobre, chcete hlasovať, tak 17.30.
Laššáková, Jana, podpredsedníčka NR SR (2013-09-25):
Nech sa páči, pán poslanec Matovič, máte slovo. Jáj, pán poslanec, prepáčte, o slovo sa prihlásila pani podpredsedníčka Jurinová, ktorej odovzdávam teraz slovo.
J. Laššáková, poslankyňa: (2009-06-16):
Vieme, že bol pripravený aj vládny návrh zákona a skutočne aj po náleze Ústavného súdu sa ukázalo, že Špeciálny súd si získal dôveru, že rozhoduje veci rýchlo a myslím si, že toto riešenie, ktoré tu teraz máme na stole a Národná rada pred chvíľou schválila aj skrátené legislatívne konanie je dobrým riešením, že bude tá kontinuita v rozhodovaní a verím, že toto celé prospeje tomu, aby boli rýchlo potrestaní tí, ktorí páchajú protispoločenskú činnosť. Ďakujem pekne.
Hus, Igor, poslanec NR SR (2020-09-17):
Dobre, ďakujem. Ja budem ešte kontaktovať ministerstvo dopravy. Viac-menej ten časový posun, ktorý je, bol sľubovaný možno za predchádzajúcej vlády. Stále sú tam časové posuny, kde jednoducho tá doprava tam kolabuje. Oslovili ma viacerí starostovia z okolitých obcí, snažíme sa tú vec riešiť. Takže verím, že nájdeme nejaké zhodné riešenie ďalej. Ešte raz ďakujem.
Baláž, Radovan, poslanec NR SR (2017-09-05):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona nasledovným výborom: a to výboru pre financie a rozpočet, ústavnoprávnemu výboru a výboru pre hospodárske záležitosti. Za gestorský výbor navrhujem výbor pre financie a rozpočet. Zároveň odporúčam, aby výbory uvedený návrh prerokovali do 30 dní a gestorský výbor do 32 dní od jeho prerokovania v prvom čítaní. Dajte, prosím, hlasovať o tomto návrhu.
Grendel, Gábor, podpredseda NR SR (2022-09-22):
Dávam slovo členovi výboru pre hospodárske záležitosti pánovi poslancovi Radovanovi Kazdovi, aby informoval Národnú radu o výsledku prerokovania návrhu vlády vo výbore.
J. Počiatek, minister financií SR: (2008-01-31):
A ešte by som sa vrátil ako už posledná poznámka k téme PPP projektov, kde tu bolo tvrdenie, že vláda zhodila zo stola, tak to vôbec nie je pravda. Pretože aj podľa názoru ministerstva financií je dôležité naozaj zreálniť odhady tých nákladov pri realizácii PPP projektov, a potom k tomu zaujať definitívne stanovisko. Na pána Farkasa ani nebudem reagovať, pretože pletie množstvo vecí dohromady, ktoré s týmto konvergenčným programom takmer ani nesúvisia. Ďakujem. (Potlesk.)
Drdul, Dominik, poslanec NR SR (2020-04-07):
Ďakujem veľmi pekne za slovo. Nie som odborník na všetko, životné prostredie nie je moja téma, no napriek tomu ďakujem za jeden veľmi vecný, príčetný príspevok konečne k veci po tých dlhých diskusiách o ničom, po politickom PR a prázdnom marketingu. Veľmi držím palce pánovi Karahutovi v tom, čo tu vytýčil, a v tom, čo si vytýčil za svoje, svoju činnosť v politike, držím mu palce a návrh pána ministra, samozrejme, podporím. Ako hovorím, konečne niečo, čo tu stálo za reč a za ten čas. Ďakujem.
Bašistová, Alena, poslankyňa NR SR (2019-10-16):
Pán predsedajúci, dajte, prosím, hlasovať o návrhu zákona ako o celku s odporúčaním gestorského výboru schváliť.
Bagačka, Michal, poslanec NR SR (2017-12-06):
Pán predsedajúci, dajte, prosím, hlasovať o tom, že... (Prerušenie vystúpenia predsedajúcim.)
Medvecký, Andrej, poslanec NR SR (2021-04-30):
Ďakujem zo slovo. Pán minister, kebyže nežijem na Slovensku, tak by som vám aj uveril, ako tu je všetko super, len škoda, že realita je úplne iná. Od kolegov tu zazneli, zaznelo veľa výčitiek ohľadom vášho plánu obnovy, že ste tam nepresadili v ňom nič, preto sa vás chcem opýtať, že či z toho chcete reálne vyvodiť nejakú zodpovednosť. Ďakujem.
Bugár, Béla, podpredseda NR SR (2018-01-31):
A, pán poslanec Raši.
Glváč, Martin, podpredseda NR SR (2017-10-13):
Nech sa páči.
Hrnčiar, Andrej, podpredseda NR SR (2017-12-13):
Pani poslankyňa Dubačová.
Grausová, Natália, poslankyňa NR SR (2020-02-25):
Vážený pán predseda slovenského parlamentu, kolegyne, kolegovia, alebo kolegovia, kolegyne, ja už neviem teraz, lebo za chvíľočku to bude trestné, keď to nejakým spôsobom povie človek ináč. Ja neviem, kde ste prišli k mojim rasistickým výrazom, liberasti a ultraliberáli, pretože ja som nepoužila žiaden rasistický výraz. A ak je podľa vás slovo „beloch“ prejavom rasizmu, tak potom už neviem, kde sme, v akom, kde sme, kde sa nachádzame, v akom boľševickom; vy ste jednoducho potomkovia boľševikov. V akých pomeroch sa to nachádzame, keď už povedať slovo „beloch“ a „protibelošský rasizmus“, keď už toto je vyjadrenie rasizmu, prejavu rasizmu z mojej strany. Tomuto ja naozaj nerozumiem, ako rozmýšľate, kde ste, či ste tak hlúpi, či ste takí fanatici alebo či ste tak dobre za to platení a plní nenávisti. A preto vám chcem znova zopakovať, že vy ultraliberáli, vy ste tí skutoční fašisti. Vy ste tí skutoční rasisti, vy ste extrémisti, vy hanobíte národy, hanobíte Slovákov, hanobíte Rusov, hanobíte slovanské národy. Vy ste tí hanobitelia národov. Vy umlčiavate pravdu, keď vám nesedí do vášho krámu, keď sa nezhoduje s vašimi chorými myšlienkami a názormi. Vy ultraliberáli, vy ste tí, ktorí šírite nenávisť, hlavne na Slovensku, a ktorí vnášate rozbroje do našej spoločnosti. Vy ste schopní vyvolať aj občiansku vojnu, keď vám to bude, keď vám to príde vhod, vy ste schopní vyvolať na Slovensku aj majdan, keď sa vám bude, keď vám to bude hrať do karát. Vy ultraliberáli pracujete na rozložení rodín, národov a v konečnom dôsledku aj na zničení civilizácie a budovaní anticivilizácie k súčasnej civilizácii, doteraz ktorá bola. A vy ultraliberáli svojimi perverznými náukami przníte deti, okrádate ich o detstvo a nevinnosť a vy v svojej podstate ničíte ľudské duše. Ďakujem. (Potlesk.)
Pellegrini, Peter, podpredseda NR SR (2020-07-10):
Ďalšou v rozprave je pani poslankyňa Andrejuvová a pripraví sa pani poslankyňa Pleštinská. Nech sa páči, pani poslankyňa.
Číž, Miroslav, podpredseda NR SR (2015-07-02):
Teraz v rozprave vystúpi pán poslanec Hlina. Pardon, procedurálny návrh, pán poslanec Viskupič.
Duchoň, Daniel, poslanec NR SR (2014-12-11):
Ďakujem za slovo. Vážený pán predseda, vážené kolegyne, kolegovia, zdôvodnenie výšky dlhu a návrh opatrení na jeho zníženie, tlač 1315 predložené podpredsedom vlády a ministrom financií Slovenskej republiky podľa čl. 12 ods. 4 ústavného zákona č. 493 o rozpočtovej zodpovednosti pridelil predseda Národnej rady Slovenskej republiky rozhodnutím č. 1318 zo dňa 20. novembra 2014 Výboru Národnej rady Slovenskej republiky pre financie a rozpočet. Gestorský výbor prerokoval zdôvodnenie výšky dlhu a návrh opatrení na jeho zníženie a prijal k nemu uznesenie č. 380 z 24. novembra 2014, v ktorom zobral na vedomie zdôvodnenie výšky dlhu a návrh opatrení na jeho zníženie a odporučil Národnej rade Slovenskej republiky zdôvodnenie výšky dlhu a návrh opatrení na jeho zníženie zobrať na vedomie. Vážený pán predseda, skončil som. Otvorte, prosím, rozpravu. Ďakujem.
Mesterová, Zuzana, poslankyňa NR SR (2024-01-09):
Ďakujem pekne za slovo, pán predsedajúci. No, pán minister, vy ste položil otázku alebo konštatovanie, že teda vysoké trestné sadzby evidentne neodrádzajú páchateľov trestnej činnosti od páchania trestnej činnosti, takže nemajú veľmi zmysel. No keď sa pozrieme na to, na tú škálu tých obvinených, čo sú to za ľudia, tak je evidentné, že ich najvyšš... že ich vysoké trestné sadzby neodradili, keď boli chránení priamo premiérom a vládnymi predstaviteľmi vlád Roberta Fica. To je potom samozrejmé, že ich nezaujímali výška trestných sadzieb, no problém nastal, keď zrazu spravodlivosť prišla na rad a začali sa tieto trestné činy vyšetrovať a už potom ste prišiel s týmto návrhom zákona vy a expresne rýchlo sa snažíte tieto trestné, trestné činy zamiesť pod koberec a sta... a zabezpečiť beztrestnosť pre týchto ľudí. Tak ja neviem, či vy tu dva dni len nepočúvate, čo my rozprávame v tomto pléne, alebo na to neviete reagovať, ale to, čo ste tu predviedol vaším vystúpením, to sme sa tu my dva dni snažili vyvracať, myslím, že aj pomerne úspešne. A teraz... teraz znova nepočúvate, ťukáte si tam do, do tabletu alebo do niečoho, tak my ako tak, takto nikam nedospejeme, keď takto bude vyzerať táto diskusia. Ďakujem. (Potlesk.)
Ďuriš Nicholsonová, Lucia, podpredsedníčka NR SR (2017-05-10):
Pani poslankyňa Dubačová, nech sa páči.
Kmec, Peter, poslanec NR SR (2023-06-28):
A teraz dajte, pán predseda, hlasovať o tom, že Národná rada schvaľuje pôvodne navrhnuté uznesenie.
Žiga, Peter, podpredseda NR SR (2024-02-13):
S reakciou na faktické poznámky pani poslankyňa Jaurová.
Paška, Pavol, predseda NR SR (2013-09-17):
Dámy a páni, budeme pokračovať. Poprosím všetkých, ktorí sú prihlásení s faktickou poznámkou a majú záujem ju predniesť, aby zaujali svoje miesto. Ešte pán poslanec Vašečka, procedurálny návrh, či ste boli s faktickou? Procedurálny návrh. Nech sa páči.
Glváč, Martin, podpredseda NR SR (2018-11-21):
Pán poslanec! Ďalší v rozprave je pán poslanec Drobný. Kým sa pripraví, chcel by som vás upozorniť, že nakoľko pani poslankyňa Zimenová bola a išla s tou procedurálnou a bola aj v rozprave, ja som povedal, že jedenásty, posledný je pán poslanec Kaliňák, tak som si dovolil a dúfam, že je všeobecný súhlas, pána poslanca Suchánka zaradiť na to predposledné miesto. (Reakcia pléna.) Ďakujem. Nech sa páči, pán poslanec Drobný.
M. Číž, poslanec: (2003-04-09):
Z. Martináková, podpredsedníčka NR SR: Pán poslanec, nie je to procedurálny návrh, všetko. Videli sme všetci tie hlasovania. Pán poslanec Fico, máte slovo definitívne.
B. Bugár, podpredseda NR SR: (2002-04-03):
(Hlasovanie.) Prítomných 97 poslancov, za návrh hlasovalo 35, proti 17, zdržalo sa 40 poslancov, nehlasovali 5. Konštatujem, že ani tento návrh nebol prijatý. L. Ambróš, poslanec: A bod č. 5, ktorý je z Výboru Národnej rady Slovenskej republiky pre obranu a bezpečnosť, nebudem ho čítať, lebo je veľmi obsiahly. Tam navrhujú vypustiť celý odsek. Gestorský výbor neodporúča schváliť tento návrh.
Vitteková, Anna, poslankyňa NR SR (2014-05-15):
Kolegyne, kolegovia, teraz prečítam zápisnicu o výsledku tajného hlasovania o návrhu na voľbu do funkcie špeciálneho prokurátora v Úrade špeciálnej prokuratúry Generálnej prokuratúry Slovenskej republiky, ktoré sa konalo dnešného dňa. Na tajné hlasovanie o návrhu na voľbu do funkcie špeciálneho prokurátora v Úrade špeciálnej prokuratúry Generálnej prokuratúry Slovenskej republiky bolo vydaných a poslanci si osobne prevzali 118 hlasovacích lístkov. Teda na voľbe bolo prítomných 118 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu do funkcie špeciálneho prokurátora v Úrade špeciálnej prokuratúry Generálnej prokuratúry Slovenskej republiky všetci poslanci odovzdali hlasovacie lístky tak, že zo 118 odovzdaných hlasovacích lístkov nebol žiadny neplatný. Zo 118 platných hlasovacích lístkov overovatelia zistili, že pri návrhu na voľbu Dušana Kováčika do funkcie špeciálneho prokurátora v Úrade špeciálnej prokuratúry Generálnej prokuratúry Slovenskej republiky hlasovalo za návrh 92 poslancov, proti návrhu bolo 17 poslancov, zdržalo sa hlasovania 9 poslancov. Na schválenie návrhu na voľbu do funkcie špeciálneho prokurátora je potrebný súhlas nadpolovičnej väčšiny hlasov prítomných poslancov Národnej rady Slovenskej republiky. Overovatelia konštatujú, že v tajnom hlasovaní bol do funkcie špeciálneho prokurátora zvolený JUDr. Dušan Kováčik. Overovatelia poverili mňa oznámiť vám výsledok hlasovania, tak ako som ho prečítala.
Hrnčiar, Andrej, podpredseda NR SR (2018-09-17):
Ďakujem. Vyhlasujem všeobecnú rozpravu za skončenú. Chce niekto zaujať stanovisko? Nie je tomu tak. Prerušujem rokovanie o tomto bode programu. Pokračujeme prvým čítaním o návrhu poslancov Národnej rady Slovenskej republiky Ondreja Dostála, Petra Osuského, Martina Klusa, Lucie Ďuriš Nicholsonovej a Milana Laurenčíka na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov . Návrh zákona má tlač 1111. Návrh na jeho pridelenie na prerokovanie výborom je v rozhodnutí č. 1164. Dávam slovo poslancovi Ondrejovi Dostálovi, aby návrh zákona uviedol.
Grausová, Natália, poslankyňa NR SR (2017-03-23):
Vážený pán predsedajúci, vážený pán minister, vážení prítomní kolegovia, ja by som k tomu chcela povedať len toľko, až na niekoľko odborníkov si myslím, že väčšina tohoto parlamentu sa do tohto, nerozumie tomuto návrhu zákona. Ide o zosúladenie s Európskou úniou a neviem, či okrem odborníkov, ktorí sa tým zaoberajú v tomto pléne, neviem, či niekto je, bude schopný rozlíšiť, či sa nejedná, či tam nie je nejaká, s prepáčením, habaďúra, v podstate niečo, či je to dobré. A ja by som chcela preto, jednak sa chcem spýtať pána ministra, či to nebolo šité horúcou ihlou. A druhú vec, by som chcela požiadať o, že by prišiel nejakým spôsobom buď do pléna alebo riaditeľ hygieny, hlavný hygienik, prípadne nejakí odborníci z tohoto, ktorí by sa zodpovedne, prevzali by zodpovednosť za tento zákon a za to, čo sa potom bude diať, a zodpovedne sa k tomu vyjadrili a zodpovedne nás prípadne poučili alebo odpovedali na naše otázky. Ďakujem.
Pellegrini, Peter, predseda NR SR (2024-01-08):
Pán poslanec Šipoš.
L. Nagy, poslanec: (2005-02-03):
Predmetný návrh zákona Národná rada svojím uznesením č. 1254 z 20. októbra 2004 pridelila na prerokovanie ústavnoprávnemu výboru, výboru pre európske záležitosti a výboru pre ľudské práva, národnosti a postavenie žien ako gestorskému výboru. Uvedené výbory návrh prerokovali v určenej lehote. Výbor pre európske záležitosti odporúčal návrh zákona schváliť bez pripomienok. Ústavnoprávny výbor odporúčal návrh vrátiť navrhovateľovi na dopracovanie. Výbor pre ľudské práva, národnosti a postavenie žien odporúčal návrh schváliť s pripomienkami. Gestorský výbor nedostal žiadne stanoviská od poslancov tých výborov, ktorým návrh zákona nebol pridelený na prerokovanie. Pripomienky, ktoré vyplývajú z uznesení výborov, sú uvedené v časti IV spoločnej správy. Gestorský výbor navrhuje hlasovať spoločne o pripomienkach, ktoré odporúča schváliť, a spoločne o pripomienkach, ktoré odporúča neschváliť. Spoločná správa výborov bola schválená uznesením gestorského výboru č. 282 z 27. januára 2005. Vážené pani poslankyne, vážení páni poslanci, vážený pán podpredseda vlády, ešte pred otvorením rozpravy mi dovoľte ako spoločnému spravodajcovi podať krátke vysvetlenie k počtu a štruktúre pripomienok uvedených k časti IV spoločnej správy. Akiste neuniklo vašej pozornosti, že všetky pripomienky boli prijaté na rokovaní výboru pre ľudské práva. Okrem vyslovene legislatívnotechnických pripomienok ide v podstate o dva okruhy pozmeňujúcich návrhov: - Jedna skupina týchto návrhov reaguje na výhrady legislatívneho odboru Kancelárie Národnej rady; tie odporúčame schváliť. - Druhá skupina návrhov pochádza z dielne Asociácie finančných spoločností. Asociácia týchto spoločností prezentovala svoje výhrady k návrhu zákona pred poslancami na úplnom konci legislatívneho procesu na úrovni výborov, keď už nebolo možné zo strany navrhovateľa sa k nim kvalifikovane vyjadriť. Väčšina členov výboru napriek tejto situácii považovala stanovisko asociácie za také významné, že ňou sformulované pripomienky boli schválené bez porovnania s prvou skupinou pripomienok. Výbor pre ľudské práva a národnosti túto situáciu potom riešil pri schvaľovaní spoločnej správy tak, že prostredníctvom svojich odporúčaní vyselektoval vzájomne sa vylučujúce pripomienky. Toľko na vysvetlenie. Vážený pán podpredseda, prosím, otvorte rozpravu.
Paška, Pavol, predseda NR SR (2013-10-25):
Faktická poznámka, pani poslankyňa Vaľová. Končím možnosť sa prihlásiť.
P. Hrušovský, predseda NR SR: (2003-12-16):
(Hlasovanie.) 122 prítomných, 43 za návrh, 52 proti, 26 sa zdržalo, 1 nehlasoval. Bod 27 zo spoločnej správy sme neschválili. Budeme hlasovať o bode 74 zo spoločnej správy. (Hlasovanie.) 123 prítomných, 46 za návrh, 46 proti, 31 sa zdržalo. Bod 74 zo spoločnej správy sme neschválili. Budeme hlasovať o bode 100 zo spoločnej správy. (Hlasovanie.) 127 prítomných, 102 za návrh, 1 proti, 24 sa zdržalo. Bod 100 zo spoločnej správy sme schválili. Týmto sme odhlasovali všetky návrhy, ktoré boli v spoločnej správe. Teraz pristúpime k hlasovaniu o návrhoch, ktoré poslanci podali v rozprave. Prosím, aby ste ich uvádzali v poradí, ako boli prednesené, pani poslankyňa. Ľ. Navrátilová, poslankyňa: Ako o prvom budeme hlasovať o 1. pozmeňujúcom návrhu poslankyne Bauerovej. Týka sa zvyšovania dôchodkov v roku 2004.
Hrnčiar, Andrej, podpredseda NR SR (2018-10-17):
Pani poslankyňa Petrík.
Jurinová, Erika, podpredsedníčka NR SR (2015-03-24):
Ďakujem, pán navrhovateľ. Nech sa páči, zaujmite miesto pre navrhovateľov. Dávam slovo spravodajkyni, ktorú určil navrhnutý gestorský výbor, výbor pre hospodárske záležitosti, pani poslankyni Helene Mezenskej.
Grendel, Gábor, podpredseda NR SR (2020-07-09):
S ďalšou faktickou poznámkou, pani poslankyňa Pleštinská.
Podmanický, Ján, poslanec NR SR (2023-06-27):
Vážený pán poslanec, keďže ja som nie pán poslanec Blcháč, ale ja som prvýkrát použil slovo prílepok, chcel som povedať zhruba to, čo povedal pán poslanec Susko, ale predbehol ma. Faktom je, že sám ste vystúpili s tým, že idete si cez tento pozmeňujúci návrh vyriešiť iný problém, ktorý vôbec nesúvisí so zákonom, ktorý ste predložili a ktorý sa týka dane z nehnuteľnosti, resp. z predaja pri nehnuteľnostiach. Vážený pán poslanec, ale napriek tomu, že ste znova vystúpili v rozprave a využili ste svoje právo navrhovateľa, neodpovedali ste nám na viacero otázok. Neodpovedali ste nám napríklad na otázku pána poslanca Blcháča, teda ako to je s tými 200 eurami, keď v texte vášho pozmeňujúceho návrhu spomínate 150 a 50 euro. Ale mne ste neodpovedali, prečo nefinancujete toto opatrenie z bánk. Prečo tak zásadná zmena, tak zásadný pozmeňujúci návrh, ktorý bude mať dopad na štátny alebo na rozpočet verejnej správy, nie milióny, nie desiatky miliónov, ale to je opatrenie, ktoré bude mať dopad stovky miliónov eur. Stovky miliónov eur. Nieže chýba dopadová štúdia, ale všetci vieme, že tu tváriac sa tuto v tichu, poza bučky sa tu predloží malý pozmeňujúci návrh, ktorý bude mať dopad stovky miliónov eur na rozpočet verejnej správy, teda predovšetkým na rozpočty samospráv. Prečo ste takýto návrh nepredložili do, na diskusiu? Prečo takýto návrh sa predkladá tesne pred koncom volebného obdobia na tejto schôdzi, keď teda máme tu legislatívnu smršť? Jednoducho chcete skryť takéto dôležité opatrenie medzi iné zákony a takto sa to, pán poslanec, nesmie robiť.
Hufková, Eva, poslankyňa NR SR (2014-11-09):
Ďakujem pekne, pani podpredsedníčka. Vážený pán predseda, pán poslanec Lipšic vás obvinil a povedal, že ak ostanete predsedom parlamentu, tak to bude facka všetkým pacientom a slušným ľuďom v tejto krajine, a že zo zdravotníctva unikne ročne miliarda eur, ktoré si rozdelí jedna finančná skupina, jeden politik a jeden oligarcha. Hrozné slová bez dôkazov. Veď to nechajme, pán Lipšic, na orgány činné v trestnom konaní, ktorí zistia pravdu. Ja som však presvedčená, pán predseda, že podstatou všetkých týchto obvinení sú komunálne voľby, pretože pán poslanec Lipšic vidí, ako mu klesajú preferencie, a preto sa potreboval zviditeľniť na mimoriadnej schôdzi. Pán predseda, pán poslanec Lipšic aj mňa priamo obvinil, že som spojená s finančnými skupinami, a to len preto, že som členkou SMER-u – sociálnej demokracie. Preto sa pripájam k vašej výzve, aby sa nám pán poslanec Lipšic všetkým ospravedlnil. Ďakujem. (Potlesk.)
Pellegrini, Peter, predseda NR SR (2015-02-18):
S reakciou pán poslanec Novotný.
T. Cabaj, podpredseda NR SR: (2010-02-10):
Vyhlasujem tajné hlasovanie za skončené. Prosím overovateľov, aby sa ujali svojej funkcie. Vyhlasujem prestávku, po prestávke budeme pokračovať vyhlásením výsledkov volieb a potom v prerokúvaní toho bodu rozrokovaného, návrhu pána poslanca Novotného. (Prestávka.) (Po prestávke.)
Paška, Jaroslav, poslanec NR SR (2016-12-08):
Ďakujem za slovo, pán predseda. Vážený pán poslanec Osuský, zrejme ste nedávali pozor, čo som vám alebo vám alebo pánovi Budajovi hovoril. Ja som hovoril o tom, že súhlasím s tým, že perzekúcie ŠtB voči našim občanom decimovali celý národ a celú spoločnosť. A že samozrejme sme sa pokúšali alebo sa Národná rada ako taká pokúšala o odškodnenie alebo, povedal by som, o vyrovnanie s touto minulosťou. A chcel by som vám pripomenúť iba to, že ak máte výhrady k tomuto vyrovnaniu sa Národnej rady aj politickej scény s touto minulosťou, tak spochybňujete aj vládu pána Dzurindu a pani Radičovej a pôsobenie, vaše politické pôsobenie v týchto obdobiach v parlamente, pretože aj vy ste už v predchádzajúcom období mohli prijať tento zákon a neprijali ste ho. Takže iba pripomínam, že keď som sa ja vyjadril, že súhlasím, že treba odsúdiť perzekúcie, tak som sa nezastával ŠtB, tak ako tvrdí pán Budaj. A čo sa týka pána Budaja, chcel by som odpovedať. Vážený pán Budaj, ja som bol na námestí... (Prerušenie vystúpenia predsedajúcim.)
Bugár, Béla, podpredseda NR SR (2017-03-24):
Ďakujem. Prerušujem rokovanie o tomto bode programu. A pristúpime k druhému čítaniu o návrhu poslancov Gábora Gála, Pétera Vörösa, Eleméra Jakaba a Tibora Bastrnáka na vydanie zákona, ktorým sa mení a dopĺňa zákon č. 160/2015 Z. z. tzv. Civilný sporný (pozn. red.: správne „sporový“) poriadok, tlač 353. Dávam teraz slovo pánovi poslancovi Gáborovi Gálovi. (Reakcia z pléna.) (Rokovanie o návrhu poslancov Národnej rady Slovenskej republiky Gábora Gála, Pétera Vörösa, Eleméra Jakaba a Tibora Bastrnáka na vydanie zákona, ktorým sa dopĺňa zákon č. 160/2015 Z. z. Civilný sporový poriadok , tlač 353.)
Bugár, Béla, podpredseda NR SR (2017-12-12):
Takže z toho vyplýva, že budeme musieť pristúpiť k obnove....
Blaha, Ľuboš, podpredseda NR SR (2023-11-21):
Pán poslanec Galko, ešte raz vás vyzývam, aby ste udržiavali kľud, dobre?! Poprosím vás, nekričte po pánovi ministrovi. Nech sa páči, pán minister, pokračujte. (Reakcie z pléna.) Pán poslanec Galko!
B. Bugár, podpredseda NR SR: (2004-06-25):
(Hlasovanie.) Prítomných je 126 poslancov, za 1, proti 112, zdržali sa 12, nehlasoval 1. Konštatujem, že tieto body zo spoločnej správy sme neschválili. Ďalšie odporúčanie. J. Drgonec, poslanec: Pán podpredseda, na základe splnomocnenia, ktoré som dostal, navrhujem, aby ste dali hlasovať o postúpení návrhu zákona do tretieho čítania.
Lipšic, Daniel, poslanec NR SR (2013-05-22):
Ďakujem. Pán predseda, to nie sú legislatívno-technické pripomienky. To je pomerne rozsiahla zmena, pretože asi sa vám dostali mnohé ustanovenia do rozporu pri schvaľovaní tohto skvelého návrhu zákona. Takže jediný možný postup, keď to chcete znovu opraviť, je ísť do druhého čítania. A nebudeme, predpokladám, hlasovať o tom, čo teraz pani poslankyňa porozprávala, ani nemáme to písomne rozdané. Čiže jediný podľa mňa postup podľa rokovacieho poriadku, do druhého čítania, tridsať poslancov, asi to zoženiete. Ale v treťom čítaní robiť takéto rozsiahle zmeny pod rúškom, že sú to len legislatívno-technické, to je potom všetko legislatívno-technické. To potom už nie. Ak to takto raz začne, ak to bude mať začiatok, tak to nebude mať koniec. (Potlesk.)